CELEX: 22016D0756
Language: hu
Date: 2015-03-20 00:00:00
Title: Az EGT Vegyes Bizottság 73/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/756]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/87
               
            AZ EGT VEGYES BIZOTTSÁG 73/2015 HATÁROZATA
      (2015. március 20.)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/756]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Helyénvaló kiterjeszteni az EGT-megállapodás Szerződő Feleinek együttműködését a határokon átterjedő súlyos egészségügyi veszélyekről és a 2119/98/EK határozat hatályon kívül helyezéséről szóló, 2013. október 22-i 1082/2013/EU európai parlamenti és tanácsi határozat (1) EGT-megállapodásba foglalása érdekében.
               
            
                  (2)
               
               
                  Az EGT-megállapodás 31. jegyzőkönyvét ezért módosítani kell annak érdekében, hogy létrejöhessen ez a kiterjesztett együttműködés,
               
            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyve 16. cikkének (1) bekezdése a következő francia bekezdéssel egészül ki:
      
                  „—
               
               
                  
                     32013 D 1082: az Európai Parlament és a Tanács 2013. október 22-i 1082/2013/EU határozata a határokon átterjedő súlyos egészségügyi veszélyekről és a 2119/98/EK határozat hatályon kívül helyezéséről (HL L 293., 2013.11.5., 1. o.).
                  Liechtenstein viseli az 1082/2013/EU határozat szerinti tevékenységekben való részvételéből eredő összes költségét. Amennyiben Liechtenstein a 2014. március 11-i 282/2014/EU európai parlamenti és tanácsi rendelet által létrehozott, az egészségügyre vonatkozó harmadik uniós cselekvési program (2014–2020) résztvevőjévé válik, a költségek visszatérítésére vonatkozó szokásos rendelkezések lesznek alkalmazandók.”.
               
            2. cikk
      Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentéseket megtették (*).
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 293., 2013.11.5., 1. o.
      
      
         (*)  Alkotmányos követelmények fennállását nem jelezték.